KBA Klaipėda

Šv. Kalėdų šventė "Dalinkimės Kalėdų gerumu"
2025-12-19 16:30 - 20:00 (Europe/Moscow) | Minijos g. 136, Klaipėda
Acociacija Klaipėdos žvejybos uosto bendruomenė maloniai kviečia jaunas šeimas, auginančias vaikus nuo 2 iki 8 m. į Šv. Kalėdų šventę „Dalinkimės Kalėdų gerumu”, kuri įvyks gruodžio 19 d. nuo 16:30 val. (penktadienį) žaidimų kambaryje „KARAMBA BAMBA”, adresu Minijos g. 136.
Registracija vyks iki gruodžio 15 d. tel. +37061217997 Ala

Smeltės bendruomenės eglutės įžiebimo šventė
2025-12-12 18:00 - 19:00 | Smeltės bendruomenės stadionas
Kviečiame visus į Smeltės bendruomenės Eglutės įžiebimo šventę, kuri vyks gruodžio 12 d. – 18:00 val. Smeltės gyvenamojo rajono stadione, o įžiebus eglutę, keliausime pasivaišinti kava, arbata, sausainiais ar pyragu į jaukią, gražią erdvę.

P.S nepamirškite atsinešti po žaisliuką ant eglutės

Šventapilės bendruomenės Kalėdinės eglutės įžiebimo šventė
2025-12-07 18:30 - 19:00 | Šventapilės g., Klaipėda
Sekmadienį, gruodžio 7 d. 18:30 val. vyks Šventapilės bendruomenės Kalėdinės eglutės įžiebimo šventė.

Paupių bendruomenės eglutės įžiebimo šventė
2025-12-07 17:00 - 18:00 | Rūko g. 33 , Klaipėda
Kai už langų nuščiuvęs vakaras priglunda prie pirmųjų kalėdinių švieselių – ateina metas, kai miestas sulėtina žingsnį ir sustoja išgirsti……kad Kalėdos jau čia pat.
Šiemet kviečiame ne tik ateiti – kviečiame sugrįžti į tą jausmą, kurį daugelis prisimena iš vaikystės: kai eglutė užsidega ne tik lemputėmis, bet ir tikėjimu, gerumu bei šypsenomis veiduose.
Gruodžio 7 d. (sekmadienį), 17:00 val.Vaikų žaidimo ir laisvalaikio aikštelėje, Rūko g. 33, Klaipėdoje, Paupiuose įžiebsime Kalėdų šviesą – tikrą, gyvą, bendrą.
Šventėje apsilankys ir Kalėdų Senelis, tad nepamirškite savo norų, šypsenų ir geros nuotaikos. O kad jis tikrai surastų kelią į mūsų kiemą, kviečiame visus ateiti su žibintais – apšvieskime Paupius ne tik eglučių spindesiu, bet ir savo žibintais bei širdžių šviesa.
Ateikite su artimaisiais, su kaimynu iš šalia esančio namo ar buto, su vaikais, kurie dar tiki stebuklais, ateikite su šviesa, kurią galėsime uždegti kartu.
Paupių Kalėdos prasideda čia.Ir mes lauksime Jūsų.
Su meile,
Paupių bendruomenė vadovė Regina Baguckienė
Prie šventės įgyvendinimo finansiškai prisidėjo Paupių bendruomenės valdybos narė, Paupių seniūnaitijos seniūnaitė Rasa Arcišauskienė
